ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁՆ ՈՒՍԱՆՈՂՆԵՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Նոյեմբերի 17-ին, ինչպես ամբողջ աշխարհում, այնպես էլ Հայաստանում նշվում է Ուսանողների միջազգային օրը, որն իր մեջ ուսանողների միասնականության, համախմբման խորհուրդ ունի:

Սիրելի՛ ուսանողներ,

Ի սրտե շնորհավորում եմ Ձեզ այս գեղեցիկ տոնի առթիվ:

Ուսանողությունն է նաև յուրաքանչյուր պետության առաջընթացի գրավականներից մեկը: Ուրախալի է, որ այսօր էլ ուսանողներն ակտիվ դերակատարում ունեն մեր երկրի հասարակական, քաղաքական կյանքում՝ ի նպաստ դնելով իրենց գիտելիքները, նոր մոտեցումներն ու գաղափարները:

Ջերմ բարեմաղթանքներս Մասիսի ուսանողությանը: Միշտ եղեք նախաձեռնող և ակտիվորեն մասնակցեք համայնքի զարգացմանը:

Սիրելի՛ ուսանողներ,

Եվս մեկ անգամ շնորհավորելով տոնի առթիվ՝ մաղթում եմ Ձեզ կամք ու կորով, հաջողություններ կյանքում և ուսման մեջ:

Աստված օգնական ու պահապան Ձեզ: